నాకు ఊహ తెలిసినప్పటి నుండీ ఓల్ గోలీ తెలుసు,
కాబట్టి తనకు ఏది నచ్చుతుందో నాకు బాగా తెలుసు.
ఉదాహరణకి,
లూయిస్ కేరల్ రాసిన 'అలిస్ త్రూ ది లూకింగ్ గ్లాస్'.
"సమయం వచ్చింది, ఎన్నో విషయాల గురించి మాట్లాడుతూ వాల్రస్ ఏమందంటే:
బూట్లు, ఓడలు, మైనంలో... క్యాబేజీలు, రాజులలో...
సముద్రం ఎందుకు వేడిగా ఉంది..."
"పందులకు రెక్కలు ఉన్నాయా!"
మేఘాలకు పేర్లు పెట్టడం బాగుంటుంది. ఆమె తన పద్ధతిలో ఆ పని చేసేది.
అది అచ్చం క్యుములోనింబస్ లాగా ఉంది.
నాకెలా అనిపిస్తోందో చెప్పనా!
అది బాధగా ఉన్న మోనికా అనే పేరున్న బర్రెలాగా ఉంది.
అలాగే కూర్చోవడం, నిలబడడం గురించి ఎక్కువగా పట్టించుకుంటుంది.
గడ్డం పైకెత్తు, భుజాలు వెనక్కి పెట్టు.
ఎందుకు నన్నిలా హింసిస్తున్నారు?
నిటారుగా నిలబడడం వల్ల మనం ప్రపంచాన్ని సూటిగా చూడగలం.
అలాగే నచ్చని విషయాలు కూడా బాగా తెలుసు,
వాటిలో మొదటి స్థానంలో ఉండేది కూనిరాగం తీయడం.
మీరు సంతోషంగా ఉన్నప్పుడు ఖచ్చితంగా శబ్దం చేయాల్సి ఉంటే,
బహుశా మీరు డాక్టర్ ని కలవాలేమో!
చూడండి, హమ్మింగ్ బర్డ్.
అంత ఆనందంగా ఎవరూ ఉండరు.
కాబట్టి ఒకరోజు కూనిరాగం తీస్తున్న ఓల్ గోలీని చూసినప్పుడు,
ఏదో తప్పు జరిగిందని నాకు అర్థమయింది.
చాలా పెద్ద తప్పు జరిగింది.
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
"ప్రేమలో ఓల్ గోలీ"
లూయిస్ ఫిట్జ్ హ్యూ రచనపై ఆధారపడింది
అంటే తను కూనిరాగం తీస్తోందన్నమాట.
-నేను కూనిరాగం తీస్తాను. -గట్టిగా లాగు.
ఎండని ఐస్ క్రీం ఎంతగా ద్వేషిస్తుందో, కూనిరాగం తీయడాన్ని ఓల్ గోలీ అంతగా ద్వేషిస్తుంది.
బహుశా ఏదైనా రహస్య ప్రభుత్వం ఆపరేషన్ కోసం ఆమెని రోబోట్ తో మార్చేశారేమో!
ఇదిగో ఇలా చేసింది.
చాలా బాగుంది.
అస్సలు బాలేదు. ఇది...
గట్టిగా లాగు.
అయ్యో, అయ్యో! వద్దు. గట్టిగా లాగుతున్నావు.
మీరిద్దరూ ఏం చేస్తున్నారు?
గత సీజన్ నుండి జిమ్మీ ఫెట్జర్ మూడు అంగుళాలు పెరిగాడు
బాస్కెట్ బాల్ టీంలో నా చోటుని కొట్టేశాడు.
స్పోర్ట్ ఒక్కో సెంటీమీటర్ పెరగాల్సి ఉంది.
ఇప్పుడు నా చేతులు లాగుతావా?
నువ్వు సాయం చేయచ్చు.
టౌన్ గేమ్ తో పరిస్థితులు తిరిగి చక్కబడతాయని అనుకుంటున్నాను,
ప్రతివారం మేము ఈ ఆట ఆడతాం
ఒక ఊహాతీత నగరంలో పాత్రల్ని మేము సృష్టిస్తాం.
హేయ్, ఓల్ గోలీ. ఇదిగో నెపోలియన్ బ్లోనపార్ట్ ని కలవండి.
ఈయన పెద్ద ఉపన్యాసం ఇవ్వబోతున్నాడు.
హ్యారియట్, నీకు చెప్పడం మర్చిపోయాను.
ఈరోజు రాత్రికి సెలవు తీసుకుంటానని మీ అమ్మని అడిగాను.
కానీ ప్రతి సోమవారం మనం టౌన్ ఆడతాం కదా.
మనం ఇంకోరోజు రాత్రి ఆడుకుందాం.
సరే అయితే, ఓల్ గోలీ, కానివ్వు. ఏం జరుగుతోంది?
ఏం మాట్లాడుతున్నావు?
మీరు కూనిరాగం తీస్తూనే ఉన్నారు.
అవునా? అసాధారణంగా ఉంది. నేను కూనిరాగం తీస్తున్నానా?
ఏదేమైనా గుడ్ నైట్, హ్యారియట్.
హలో, కేథరిన్.
హలో, జార్జ్.
నేను అతన్ని ఇంతకుముందు చూశాను. అతను గార్సియాస్ లో డెలివరీ మ్యాన్ గా పనిచేస్తున్నాడు.
అతను ఓల్ గోలీతో ఏం చేస్తున్నాడు?
నువ్వు చాలా అందంగా ఉన్నావు, కేథరిన్.
కూనిరాగం తీయడంతో పాటు నవ్వు కూడానా?
జీవితం ఒక గొప్ప రహస్యం.
వేరే వాళ్ళతో ఉన్నప్పుడు ప్రతి ఒక్కరూ భిన్నంగా ప్రవర్తిస్తారా?
దీన్ని పరిశీలించాలి. ముఖ్యమైనది కావచ్చు.
గ్రెగొరీ
అంటే ఓల్ గోలీ ప్రేమలో ఉందా, హా?
నాకు తెలీదు, అయ్యుండచ్చు.
కావచ్చు.
అవును, ఖచ్చితంగా.
అది మంచి విషయమే కదా!
అవును, నీ ఆయా పెళ్లి చేసుకుని ఎప్పటికీ వెళ్ళిపోవడం నీకు ఇష్టమైతే బానే ఉంటుంది.
లేదు.
లేదు. ఓల్ గోలీకి, నాకు ప్రత్యేకమైన అనుబంధం ఉంది.
ఓహ్, హ్యారియట్.
ముగిసిపోతున్నందుకు బాధపడకు, జరుగుతున్నందుకు సంతోషపడు.
మా అమ్మ నాతో ఎప్పుడూ అంటూ ఉంటుంది.
దానర్థం ఏంటో నాక్కూడా తెలీదు.
అసలు ఆ వ్యక్తిలో తనకి ఏం నచ్చింది?
నా సలహా కావాలా?
కొత్తగా వచ్చిన గ్రీన్ జిల్లా సినిమా చూడు.
నీ సమస్యల్ని మర్చిపోవడానికి ఉత్పరివర్తన చెందిన ఒక డైనోసార్ టోక్యో నగరాన్ని
ఎలా నాశనం చేస్తుందో చూడడాన్ని మించింది లేదు.
అదొక రాకాసి.
ఒకటి చెప్పనా, దాన్ని సరిగా అర్థం చేసుకోలేదు.
మిస్టర్ వాల్డెన్స్టెయినా?
లేదు, గ్రీన్ జిల్లా.
నీకు ఏం కావాలో చెప్పనా, హ్యారియట్? నాలాగా ఒక బ్యాకప్ ప్లాన్.
ఇకపై నా బాస్కెట్ బాల్ కెరీర్ ముగిసిపోయింది కాబట్టి, నేను అకౌంటెంట్ అవ్వాలనుకుంటున్నాను.
లేదు, నీ కెరీర్ ముగిసిపోలేదు.
జిమ్మీ ఫెట్జర్ నీకంటే పొడవు అయినంత మాత్రాన నీకంటే బాగా ఆడతాడని అర్థం కాదు.
వెళ్ళు, జిమ్మీ ఫెల్ట్జర్! యే!
జిమ్మీయే గ్రేట్!
ఎప్పుడు వెనకడుగు వేయాలో కూడా కొన్నిసార్లు తెలిసుండాలి.
నువ్వు వెనకడుగు వేయబోవడం లేదు.
నువ్వు పోరాడాలి.
ట్రాక్ చుట్టూ పరిగెత్తు, బరువులు ఎత్తు,
జిమ్మీ ఫెల్ట్జర్ బలహీనత కనిపెట్టు, అతన్ని ఓడించు.
-అవును! -అవును!
అతను ఓల్ గోలీని మనకు దూరం చేస్తుంటే ఊరుకోకూడదు!
అవును!
ఒక్క క్షణం... ఆగు, ఏమన్నావ్?
జిమ్మీ ఫెల్ట్జర్ లాగా ఈ వ్యక్తి నన్ను ఓల్ గోలీకి దూరం చేసే ఆలోచన ఉంటే,
నేను అతన్ని అనుసరించాలి,
అతని ప్రతి చర్యనీ గమనించాలి
నాకు కావాల్సిన విషయం దొరికేవరకూ అతనిపై నిఘా పెట్టాలి.
దానం చేసినందుకు థాంక్యూ.
చాలా సంతోషం, మేడమ్.
సరే, అయితే ఇతనికి దానగుణం ఉందన్నమాట.
నేను సాయం చేస్తాను ఉండండి, మిస్.
థాంక్యూ, మంచివాడివి బాబూ.
దయాగుణం కూడా ఉంది.
కానీ ఖచ్చితంగా ఏదో తేడా ఉంది.
అయ్యో, పిల్లలతో కూడా మంచిగా ఉంటున్నాడే!
రెండు గంటలసేపు నిఘా పెట్టిన తర్వాత, అతనికి వ్యతిరేకంగా నా దగ్గర ఎటువంటి ఆధారం లేదు.
నేను ఇంటికి వెళ్ళిపోదామని అనుకున్నాను.
హలో, మిస్టర్ వాల్డెన్స్టెయిన్.
మీరు మీ లెటర్ ఇప్పుడు తీసుకుంటారా, లేక ఇంటి దగ్గరికి తీసుకువెళ్ళమంటారా?
నేను ఇప్పుడే తీసుకుంటాను.
కానీ అదృష్టవశాత్తూ, మంచి గూఢచారి వెనకడుగువేయదు.
ఈరోజు కేవలం ఒక్క ఉత్తరం మిసెస్ వాల్డెన్స్టెయిన్ కోసం వచ్చింది.
మిసెస్ వాల్డెన్స్టెయిన్?
అంటే ఎవరన్నట్లు?
జార్జ్.
నేను తనని పార్కుకి తీసుకువెళ్తున్నాను. నువ్వు ఇంటికి ఎన్నింటికి వస్తావు?
నా షిఫ్ట్ పూర్తవగానే వస్తాను.
నేను ఆశ్చర్యపోయాను, బిగుసుకుపోయాను, ఉలిక్కిపడ్డాను.
మిస్టర్ పర్ఫెక్ట్ బోయ్ ఫ్రెండ్ కి రహస్యంగా భార్య, బిడ్డ ఉన్నారా?
నేను ఓల్ గోలీకి చెప్పాలనుకున్నాను, కానీ ఇది చాలా ముఖ్యమైన విషయం.
నాకు ఆధారం కావాలి. నాకు ఆ లెటర్ కావాలి.
మిసెస్ వాల్డెన్స్టెయిన్
త్వరగా కానివ్వండి. ఆలస్యం చేయకూడదు.
నేను షిఫాన్ ధరించి ఉండాల్సింది.
బహుశా నేను మార్చుకుంటే బాగుంటుందేమో!
ఇప్పటికే మూడుసార్లు మార్చుకున్నావు డియర్.
-నువ్వు చాలా అందంగా ఉన్నావు, అమ్మా. -అలాగని అనుకుంటున్నావా?
అనుకోవట్లేదు, నాకు తెలుసు.
బాగా ఎంజాయ్ చేయి, బంగారం.
మిస్ గోలీ, తను పది గంటలకి నిద్రపోయేలా చూడండి.
ఎప్పుడూ చేసేదే కదా?
హ్యారియట్, ఈ రాత్రికి మనం టౌన్ ఆడదామంటే ఏమంటావ్?
మనం ప్రతి సోమవారం టౌన్ ఆడతాం కదా.
అవును, కానీ ఒక్కోసారి రొటీన్ కి భిన్నంగా చేస్తే బాగుంటుంది.
నాకు వెంటనే వెళ్లి ఐస్ ఫ్రూట్ తినాలని ఉంది.
సరే అయితే, డిసాంటిస్ డెలి షాపుకి వెళదాం.
నిజానికి జేనీ చెప్పిన దాని ప్రకారం మంచి ఐస్ ఫ్రూట్స్ గార్సియాస్ లో దొరుకుతాయి.
ఇదేం బాగోలేదు, హ్యారియట్. అది ఏడు బ్లాకుల అవతల ఉంది.
ఒక ఐస్ ఫ్రూట్ కోసం మనం అంతదూరం నడిచి వెళ్ళబోవడం లేదు.
కానీ అప్పుడప్పుడూ రొటీన్ కి భిన్నంగా చేస్తే బాగుంటుంది కదా?
ఓహ్, సరే అయితే.
హ్యారియట్?
హ్యారియట్, ఏం చేస్తున్నావు?
నేను మిస్టర్ వాల్డెన్స్టెయిన్ కోసం చూస్తున్నాను.
అతని జాకెట్ కనిపెట్టి, లెటర్ ఎక్కడుందో వెతికి, అతని రహస్యాన్ని బయటపెట్టాలి.
నేను ఐస్ ఫ్రూట్ కోసం వెతుకుతున్నాను.
ఐస్ ఫ్రూట్స్ ఇక్కడున్నాయి.
వాళ్ళు మంచివి ఇక్కడ పెడతారనుకుంటున్నాను.
అది అసాధ్యం. అవి కరిగిపోతాయి.
మీరు సరిగ్గా చెప్పారు. నాకు బుద్దిలేదు.
ఆహ్, కానీ మనం ఇక్కడికి వచ్చాం కాబట్టి, నేను... నేనొక పెన్నీ క్యాండీ కొనుక్కుంటాను.
నేనిక్కడ ఎక్కువసేపు ఉండలేను, హ్యారియట్.
నీకు ఒక్క నిమిషమే సమయం ఉంది.
కానీ నేను నిర్ణయించుకోలేకపోతున్నాను. ఇక్కడ చాలా రకాలు ఉన్నాయి.
ఓహ్, చూడండి, వీళ్ళ దగ్గర క్యాండీ వాక్స్ లిప్స్ కూడా ఉన్నాయి.
నలభై ఐదు, 44, 43.
కేథరిన్, ఏంటీ సర్ప్రైజ్.
హలో, జార్జ్.
మిస్టర్ వాల్డెన్స్టెయిన్ వచ్చాడు. కానీ ఆయన జాకెట్ ఎక్కడ?
మీరు హ్యారియట్ ని కలవాలని నేను అనుకుంటున్నాను.
హలో.
చివరికి నిన్ను స్వయంగా కలిసినందుకు సంతోషం, హ్యారియట్.
కేథరిన్ నీ గురించి ఎన్నో విషయాలు చెప్పింది.
చాలా వింతగా ఉంది, ఎందుకంటే తను మీ గురించి ఒక్కసారి కూడా చెప్పలేదు.
అదీ, నేను... మేము... క్షమించు, హ్యారియట్.
మిస్టర్ వాల్డెన్స్టెయిన్ నా...
బోయ్ ఫ్రెండ్?
అలాగని చెప్పొచ్చు.
చెప్పలేవా?
మిస్టర్ వాల్డెన్స్టెయిన్ బిజీగా ఉన్నారు, హ్యారియట్.
ఆ వాక్స్ లిప్స్ కి డబ్బులు ఇచ్చేసి మనం వెళ్దాం పద.
ఒక విషయం చెప్పనా? నాకు మళ్ళీ ఐస్ ఫ్రూట్ తినాలని అనిపిస్తోంది.
ఆ జాకెట్ ఎక్కడుంది?
ఏమీ తీసుకోకుండా వెళ్ళడానికి ఇక్కడికి రాలేదు.
కాబట్టి కేథరిన్, నేను ఏం ఆలోచిస్తున్నానంటే,
నా షిఫ్ట్ ఇప్పుడే ముగిసింది,
నీతో, ఈ అందమైన పాపతో కాసేపు గడపడం ఎంతో సంతోషంగా ఉంటుంది.
మనందరం కలిసి సినిమాకి వెళదామా?
నాకు తెలీదు.
ప్లీజ్.
నాకు సినిమాకి వెళ్ళడం కంటే ఇష్టమైన పని మరొకటి లేదు, హ్యారియట్.
కానీ నిన్ను పది గంటలకల్లా నిద్రపుచ్చుతానని నేను మీ అమ్మకి మాటిచ్చాను, కాబట్టి...
కానీ ఇంకా ఏడు కూడా కాలేదు.
నాకు తెలుసు, కానీ ఇప్పటి సినిమాలు చాలాసేపు ఉంటాయి.
మనకు చాలా సమయం ఉంది.
ఒకవేళ ఎక్కువ సమయం లేకపోయినప్పటికీ,
అమ్మ బ్లూ కలర్ టఫెటా డ్రెస్ వేసుకుంది కాబట్టి దానర్థం ఏంటో మీకు తెలుసు.
అంటే దానర్థం అర్థరాత్రి దాటేవరకూ తను బయటే ఉంటుంది.
బ్లూ కలర్ టఫెటా డ్రెస్ వేసుకుంటే, తెల్లవారే వరకూ డాన్స్ వేస్తూనే ఉండాలనిపిస్తుందని అమ్మ అంటూ ఉంటుంది.
అయితే ఇక సమస్యేముంది!
కేథరిన్, నువ్వేమంటావు?
సరే అయితే, టైం ఎంతయిందో గమనిస్తూ ఉండాలి, సరేనా?
మనం బాగా ఎంజాయ్ చేయబోతున్నాం, అవునా?
సైకిల్ లో ఏదైనా సమస్య ఉందా?
హ్యారియట్, నిశ్శబ్దంగా ఉంటావా?
దాన్నసలు ఎలా నడుపుతారు? అంతా డొక్కులాగా తయారయింది.
నిజానికి హ్యారియట్,
ఇక్కడున్న ముందు రిమ్ కున్న వంకర త్వరగా మలుపులు తిరగడానికి సరిగ్గా ఉంటుంది.
అయ్య బాబోయ్. మనం ఏం చూడబోతున్నాం?
'ఆటమ్ ఈజ్ ఫర్ లవర్స్' సంగతేంటి?
ఈ ఏడాది రొమాన్స్ అని వార్తాపత్రికలు చెబుతున్నాయి.
గ్రీన్ జిల్లా ఎటాక్స్
గ్రీన్ జిల్లా ఎటాక్స్?
ఇది ఈ దశాబ్దపు హారర్ మూవీ అని నేను విన్నాను.
ఆటమ్ ఈజ్ ఫర్ లవర్స్ కంటే తక్కువ సమయమే.
హమ్మయ్య!
ఆయన జాకెట్ లోంచి ఆ లెటర్ ని నేను సంపాదించాలంటే,
నేను ఆయన పక్కనే కూర్చోవాలి.
ఇంకా, ఆ ప్రేమ పక్షుల్ని విడదీసినా నాకేం బాధ ఉండదు.
ఇది చూడాల్సి వచ్చినందుకు సారీ, జార్జ్.
పరవాలేదు. హ్యారియట్ కి నచ్చితే, నాకూ నచ్చుతుంది.
ఇంకెవరికైనా చలిగా ఉందా? నాకు చాలా చలిగా ఉంది.
అదీ మిస్టర్ వాల్డెన్స్టెయిన్, నేను మీ జాకెట్ తీసుకోవచ్చా?
ఇదిగో, ఇది తీసుకో.
రెండో ప్లాన్ అమలుచేయాల్సిన సమయమైంది.
ఓల్ గోలీ.
ఇప్పుడేమైంది?
పాప్కార్న్ తెచ్చుకోవడానికి డబ్బులిస్తారా?
ఎక్స్క్యూజ్ మీ, క్షమించండి. ఎక్స్క్యూజ్ మీ. క్షమించండి. నేను వెళ్తున్నాను. ఊప్స్!
-హ్యారియట్! -ఓహ్, డియర్.
మిస్టర్ వాల్డెన్స్టెయిన్, నన్ను క్షమించండి. అయ్యో, పడిపోయాయే!
ఏమీ పరవాలేదు, హ్యారియట్. నేను చూసుకుంటాను.
లేదు, లేదు, లేదు. నా తప్పే. నేను...
హ్యారియట్, ఆయన చూసుకుంటానని చెప్పారు కదా!
ప్రశాంతంగా కూర్చో, గొడవ చేయడం ఆపు.
నాకు ఇప్పటికీ చలిగా ఉందంటే నమ్మలేకపోతున్నాను. నేను వణికిపోతున్నాను.
ఇదిగో, దయచేసి నా కోటు తీసుకో.
ఓహ్, ఇదేంటి. నా జేబులో ఏదో ఉందే?
ఇదొక లెటర్ పై అడ్రెస్ ఎవరిదంటే...
మిసెస్ వాల్డెన్స్టెయిన్!
-కూర్చో, అమ్మాయి. కూర్చో. -యే!
హ్యారియట్, నీకేమైనా పిచ్చెక్కిందా?
మీ జీవితం నరకప్రాయం కాకుండా నేను కాపాడుతున్నాను, ఓల్ గోలీ.
మిస్టర్ వాల్డెన్స్టెయిన్ కు రహస్యంగా ఒక భార్య ఉంది.
మిసెస్ వాల్డెన్స్టెయిన్?
జార్జ్?
నేను వెళ్ళాలి.
జార్జ్, ఏంటిదంతా?
నా జీవితంలో ఒక మిసెస్ వాల్డెన్స్టెయిన్ ఉంది, కానీ తను నా భార్య కాదు.
తను మా అమ్మ.
అవును, నేను పెద్దవాడినైనా కూడా మా అమ్మతోనే ఉంటున్నాను.
ఈ విషయం నీకు ముందే చెప్పనందుకు సారీ, కేథరిన్.
దాంతో నాకే సమస్యా లేదు.
మీరు ముద్దు పెట్టినావిడ సంగతేంటి? బిడ్డను కూడా తీసుకొచ్చింది కదా?
నువ్వు అతనిపై నిఘా పెట్టావా?
నేను మీ కోసమే ఇదంతా చేశాను.
-నిఘానా? -వాళ్ళు పార్కుకి వెళుతున్నారు.
మీరు తనంటే ఇష్టమని చెప్పారు. తనకి, బిడ్డకి ముద్దు పెట్టారు.
ఏంటి?
లేదు, హ్యారియట్.
తను నా చెల్లి, వాడు నా మేనల్లుడు.
వాళ్ళు మాంట్రియల్ నుండి వస్తున్నారు.
నిన్ను చూసి నేనెప్పుడూ ఇంతగా నిరాశపడలేదు.
లేదు, నేనే మిమ్మల్ని చూసి నిరాశపడ్డాను.
మీరే రహస్యంగా బోయ్ ఫ్రెండ్ తో తిరుగుతున్నారు.
సరైన సమయం వచ్చినప్పుడు నేనే నీకు చెబుదామనుకున్నాను.
ఆ సమయం ఎప్పటికీ రాదు.
హ్యారియట్, ఎందుకిలా మాట్లాడుతున్నావు?
ఏమీ లేదు.
అదేంటంటే అతనంటే మీకిష్టం, అతనికి మీరంటే ఇష్టం,
మీరిద్దరూ పెళ్లి చేసుకుంటారు, మీరు వెళ్ళిపోతారు ఇక ఎప్పటికీ తిరిగిరారు, ఇంకా...
హ్యారియట్.
మీరు వెళ్ళిపోవడం నాకు ఇష్టం లేదు.
మిస్టర్ వాల్డెన్స్టెయిన్ కీ, నాకూ మధ్య ఏం జరుగుతుందో నాకు తెలీదు.
కానీ ఏదో ఒకరోజు నిన్ను వదిలి వెళ్లాలని నాకు తెలుసు
ఎందుకంటే నువ్వు పెద్దదాన్ని అవుతున్నావు.
కానీ నువ్వు సిద్ధంగా లేనంతవరకూ నేను నిన్ను వదలనని మాటిస్తున్నాను.
నేను మీకు క్షమాపణ చెప్పాలి, మిస్టర్ వాల్డెన్స్టెయిన్.
ఒక షరతుపై క్షమాపణని అంగీకరిస్తాను.
ఏంటది?
మనం ఇంకోరోజు మిగిలిన సినిమా చూడడానికి వద్దాం.
డీల్.
టాక్సీ!
ఓహ్, అయ్యో.
ఓహ్, ఏంటిది! మీ అమ్మానాన్న.
పార్టీ థియేటర్ కి ఇంత దగ్గరలో జరుగుతోందని నీకు తెలుసా?
-టాక్సీ! -అయ్యో!
-వాళ్ళు ఇంత త్వరగా ఎందుకు వెళ్ళిపోతున్నారు? -టాక్సీ!
బ్లూ కలర్ టఫెటా డ్రెస్ విషయంలో ఎప్పుడూ పొరబాటు జరగదు.
వెండి చెప్పులు!
-అవి బాగోవా? -వాటితో అమ్మ కాళ్ళకి పుండ్లు పడతాయి,
దానర్థం ఎప్పుడెప్పుడు ఇంటికి వెళదామా, విసిరి పారేద్దామా అని చూస్తూ ఉంటుంది.
వాళ్ళు బ్లూ కలర్ టఫెటాని క్యాన్సిల్ చేశారు.
మీరు సమస్యలో ఉన్నారా?
వాళ్ళకంటే ముందుగా ఇంటికి చేరుకోకపోతే సమస్యలో చిక్కుకుంటాం.
అయ్యో, ఓహ్, ఈ పిచ్చి ఐడియాకి నేను ఎందుకు ఒప్పుకున్నాను?
ఎందుకంటే మీరు ప్రేమలో పడ్డారు.
నేను అన్నీ నోట్ చేస్తూనే ఉన్నాను.
మనం చేరుకోగలం.
నేను చాలా వేగంగా వెళతాను.
త్వరగా! వాళ్ళ వెనకే వెళ్ళండి.
వాళ్ళు వెళ్ళిపోతున్నారు.
వాళ్ళు వెళ్ళిపోతున్నారు!
నేనుండగా అది జరగదు!
వెళ్తూ ఉండు! వెళ్తూ ఉండు!
గ్రీన్ రావాలి! గ్రీన్ రావాలి! గ్రీన్ రావాలి!
వెళ్ళండి! వెళ్ళండి! వెళ్ళండి!
-అటువైపు తిరగండి. ఒక షార్ట్ కట్ ఉంది. -అలాగే మేడమ్!
బాగా తిప్పారు, మిస్టర్ డబ్యూ.
ముందువైపు రిమ్ అద్భుతంగా పనిచేస్తుందని చెప్పాను కదా!
సరే, ఐదవ ఎవెన్యూ ఇరుగ్గా ఉంటుంది. తూర్పువైపు వెళుతూ ఉండండి. మనం నేరుగా అక్కడికి చేరుకోగలం.
నా కాలు నరం పట్టేసినట్లుంది.
-నేను తొక్కుతాను. మీరు బుట్టలో కూర్చోండి. -వద్దు, హ్యారియట్. అది పిచ్చి ఆలోచన.
నువ్వు చిన్నదానివి, ఆయన చాలా పెద్దగా ఉన్నారు.
నేనిది చేయగలను!
నిజంగానా? తను సైకిల్ తొక్కడం ఈ మధ్యే నేర్చుకుంది.
నన్ను గుద్దిన విషయం నాకు గుర్తొస్తోంది.
కంగారు పడకండి. నేను మంచి టీచర్ దగ్గర నేర్చుకున్నాను.
అయ్యో! మెల్లగా. మీరిది చేయగలరు.
గుర్తుంచుకోండి, మీరు వెళ్ళాలనుకున్న వైపే చూడండి.
మీరు సాధించారు.
ఆగండి!
నాకు ఊహ తెలిసినప్పటినుండీ ఓల్ గోలీ తెలుసు.
నాకంటే ఎక్కువగా తన గురించి నాకు తెలుసని అనుకున్నాను.
అయినప్పటికీ, నేను తెలుసుకోవాల్సింది చాలా ఉందని గ్రహించాను.
-మనం చేరుకున్నాం! -అవును! మీరు సాధించారు! మనం సాధించాం!
నేను హ్యారియట్ ని తీసుకొస్తాను. నువ్వు తలుపు తెరువు.
సిద్ధమా?
సరే.
మిస్ గోలీ?
నా కూతురుతో మీరు ఏం చేస్తున్నారు?
ఆ... ఓహ్.
హ్యారియట్?
మిస్ గోలీ, ఇక్కడ ఏం జరుగుతోంది?
ఈ కొత్త వ్యక్తి ఎవరు?
అతను... వాళ్ళు...
ఈ అవకాశాన్ని ఉపయోగించుకుని నన్ను నేను పరిచయం చేసుకుంటాను.
అందుకు చాలా ఆలస్యమైందని అనుకుంటున్నాను.
నాకు ఇదేమీ నచ్చలేదు, మిస్ గోలీ.
అమ్మా, మేము సినిమాకి వెళ్ళామంతే.
హ్యారియట్, లోపలికి వెళ్ళు.
మీరు ఇంత త్వరగా ఇంటికి వస్తారని మేము అనుకోలేదు.
బాగుంది. ఎవరికీ తెలియకుండా ఇంట్లోకి దొంగల్లాగా
రావొచ్చని అనుకున్నారా?
మేము వెండి చెప్పుల గురించి మర్చిపోయాం.
దీనికి మీరేం చెబుతారు, మిస్ గోలీ?
హ్యారియట్ నిద్రపోవాల్సిన సమయంలో
ఒక అపరిచితుడితో కలిసి ఈ సురక్షితం కాని సైకిల్ మీద
డేటింగ్ కి వెళ్ళడం సరైన పనని మీరు స్పష్టంగా అనుకున్నారు.
మిస్టర్ వెల్ష్, మిసెస్ వెల్ష్.
ఈ విధంగా ఇకపై ఎప్పుడూ
జరగదని నేను మీకు మనస్పూర్తిగా హామీ ఇస్తున్నాను.
ఇకపై ఇలా జరగదని నేను మీకు ఖచ్చితంగా చెప్పగలను.
ఎందుకంటే మిస్ గోలీ, మిమ్మల్ని ఉద్యోగం లోంచి తీసేస్తున్నాను.
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
నా చుట్టుపక్కల అందరికీ మంచి చేయాలని ప్రయత్నిస్తాను
నేను అందంగా నవ్వుతాను
నిజం మాత్రమే చెప్పాలని తపిస్తాను
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
నేను ఏదైతే కావాలనుకుంటున్నానో అదే అవుతాను
నాదే తుది నిర్ణయం
నాకు నచ్చినట్లు ఉండాలి నీకు నచ్చినట్లు ఉండాలి
మనకు నచ్చినట్లు ఉండాలి
లేదు, నా జుట్టు కత్తిరించుకోను
నాకు నచ్చిందే వేసుకుంటాను
నాకు నచ్చినట్లుగా ఉండడం నాకిష్టం
నాకు ఇష్టం లేదు నీకు ఇష్టం లేదు
మేమేం చేయాలో చెబితే మాకు ఇష్టం లేదు
సబ్ టైటిల్స్ అనువదించింది: రాధ